Τζάκι Τσαν

Ο Τζάκι Τσαν (成龍, 7 Απριλίου 1954), γεννημένος ως Τσαν Κονγκ-Σανγκ, είναι Κινέζος ηθοποιός από το Χονγκ Κονγκ.

 Πρώτα Χρόνια 
Ο Τζάκι Τσαν γεννήθηκε ως Κονγκ-Σανγκ Τσαν το 1954 στο Χονγκ Κονγκ. Όταν έγινε 6 ετών, οι γονείς του, που είχαν διακρίνει το ταλέντο του στα ακροβατικά και τις τέχνες, τον έστειλαν στο Πεκίνο προκειμένου να φοιτήσει στην Ακαδημία της “Όπερας του Πεκίνου”. Ήταν ένα αυστηρό σχολείο, με εξαντλητικό πρόγραμμα σπουδών, που περιελάμβανε μουσική, χορό, ακροβατικά, ηθοποιία και παραδοσιακές πολεμικές τέχνες. Ο Τσαν λάτρευε τις πολεμικές τέχνες, αφιερώνοντας ελάχιστο χρόνο στα τυπικά μαθήματα. Το 1960, καθώς ο μικρός Τσαν φοιτούσε στο Πεκίνο, ο πατέρας του είχε μεταναστεύσει στην Καμπέρα της Αυστραλίας, προκειμένου να εργαστεί ως επικεφαλής μάγειρας για την αμερικανική πρεσβεία. Το 1976, σε ηλικία 22 ετών, ο Τσαν ακολούθησε την μητέρα του στην Καμπέρα, ώστε να ενωθεί η οικογένεια του και εκεί εργάστηκε ως οικοδόμος. Ένας μεγάλος και καλός οικοδόμος ονόματι Τζακ πήρε τον Τσαν κάτω από το φτερό του και του έδωσε το παρατσούκλι "Little Jack" το οποίο στη συνέχεια ο ίδιος άλλαξε σε Τζάκι Τσαν.

 Προσωπική Ζωή 
Ο Τζάκι Τσαν παντρεύτηκε το 1982 την ταϊβανέζα ηθοποιό, Λιν Φενγκ-Γιάο με την οποία την ίδια χρονιά, απέκτησαν τον γιο τους, Τζέισι Τσαν. Στις 19 Νοεμβρίου 1999, ο Τζάκι Τσαν έγινε για δεύτερη φορά πατέρας με εξωσυζυγική σχέση, με το πρώην μοντέλο και Μις Ασία 1990, Ελαίν Εντζί (Elaine Ng). Όπως παραδέχθηκε όμως, ήταν ένα λάθος και λάθη κάνουν όλοι οι άνθρωποι. Η Ελαίν ονόμασε την κόρη τους, Έτα Εντζί Κοκ Λαμ και αποφάσισε ότι θα αναλάβει την φροντίδα της χωρίς τον Τζάκι Τσαν.

 Καριέρα 
Ο Τζάκι Τσαν ξεκίνησε τα πρώτα του βήματα στο χώρο του θεάματος από την τρυφερή ηλικία των 6 ετών μέσα από μικρούς ρόλους. Από το 1976 και μετά άρχισε να ασχολείται κανονικά με την υποκριτική αλλά και με το τραγούδι καθώς δίσκος του Τζάκι Τσαν έγινε πλατινένιος. Έχει παίξει σε πολλές ταινίες με πρόσφατες, τις ταινίες "Karate Kid", όπου ο Τζάκι Τσαν παίζει τον δάσκαλο του γιου του γνωστού ηθοποιού, Γουίλ Σμιθ, του νεαρού Τζέιντεν Σμιθ, και ''Chinese Zodiac'', οπού ο Τζάκι Τσαν υποδύεται έναν μισθοφόρο, που ψάχνει να βρει τα γλυπτά που εκλάπησαν από το Αρχαίο Θερινό Ανάκτορο στο Πεκίνο.

 Βραβεία και Υποψηφιότητες 
Ο Τζάκι Τσαν έχει κερδίσει συνολικά 28 βραβεία ενώ βρέθηκε υποψήφιος για 34. Έχει κερδίσει πάνω από πάνω 10 φορές το βραβείου καλύτερου ηθοποιού καθώς και το βραβείο καλύτερης ταινίας.

 Επιλεγμένη φιλμογραφία 

 Έτος  Ελληνικός τίτλος  Πρωτότυπος τίτλος 1978   Το Φίδι στη Σκιά του Αετού  Snake in the Eagle’s Shadow 1978  Γυαλιά καρφιά στην Άπω Ανατολή  Drunken Master 1980  Το καμάκι με το σιδερένιο χέρι  The Young Master 1983  Χοντροί τσαμπουκάδες Project A 1984 Οι τρεις εκδικητές  Wheels on meals 1985  Η επιστροφή του Κινέζου Police Story 1986  Ο κεραυνός του Θεού  Armour of God 1987  Επιχείρηση Α 2  Project A Part II 1988  Η επιστροφή του Κινέζου 2  Police Story 2 1991  Δίδυμοι δράκοι  Twin Dragons 1991 Κεραυνός στη Σαχάρα Armour of God II: Operation Condor 1992   Γροθιές και διαμάντια  Drunken Master II 1995  Χαμός στο Μπρονξ  Rumble in the Bronx 1998  Αλεξίσφαιροι ντετέκτιβ  Rush Hour 2000  Ο Κινέζος θα... σφυρίξει τρεις φορές  Shanghai Noon 2001  Αλεξίσφαιροι ντετέκτιβ 2  Rush Hour 2 2003  Οι ιππότες της Σαγκάης  Shanghai Knights 2003  Το Μετάλλιο  The Medallion 2004  Ο Γύρος του Κόσμου σε 80 Ημέρες  Around the World in 80 Days 2005  Ο Μύθος  The Myth 2007  Αλεξίσφαιροι ντετέκτιβ 3  Rush Hour 3 2008  Το απαγορευμένο βασίλειο  The Forbidden Kingdom 2010   Καράτε Κιντ  The Karate Kid2011 ΣαολίνShaolin2012Οι 12 ΠροκλήσειςChinese Zodiac 2017   Ο Ξένος  The Foreigner 2023  Project X-Traction  Hidden Strike 2025  Καράτε Κιντ: Θρύλοι  Karate Kid: Legends

 Εξωτερικοί σύνδεσμοι 



 Παραπομπές 

Κατηγορία:Σκηνοθέτες κινηματογράφου από το Χονγκ Κονγκ
Κατηγορία:Ηθοποιοί από το Χονγκ Κονγκ